Мотиви

1/. Към проект за допълнение на  Наредба №11 за определянето и администрирането на местните такси и цени на услуги на територията на Община Исперих, приета с Решение № 301 по Протокол №36 от 20.12.2013год. на ОбС – Исперих,  изм. и доп. с Решение № 525 по Протокол № 58 от 27.05.2015г. на Общински съвет – Исперих, изм. и доп. с Решение № 104  по протокол № 11 от  28.04.2016 г. на ОбС – Исперих, изм. и доп. с Решение №155 по Протокол №14 от 30.06.2016г. на Общински съвет – Исперих 

2/. към проект за допълнение на  Таблица на услугите с унифицирани наименования и цените за тях при Община Исперих – Приложение №1 към Наредба №11 за определянето и администрирането на местните такси и цени на услуги на територията на Община Исперих, приета с Решение № 301 по Протокол №36 от 20.12.2013год. на ОбС – Исперих,  изм. и доп. с Решение № 525 по Протокол № 58 от 27.05.2015г. на Общински съвет – Исперих, изм. и доп. с Решение № 104  по протокол № 11 от  28.04.2016 г. на ОбС – Исперих, изм. и доп. с Решение №155 по Протокол №14 от 30.06.2016г. на Общински съвет – Исперих
Проектът за допълнение на  Наредба №11 за определянето и администрирането на местните такси и цени на услуги на територията на Община Исперих  и проектът за допълнение на Таблица на услугите с унифицирани наименования и цените за тях при Община Исперих – Приложение №1 към Наредба №11 за определянето и администрирането на местните такси и цени на услуги на територията на Община Исперих заедно с мотивите към него, са публикувани на интернет страницата на Община Исперих на  05.08.2016г.

С наредбата се уреждат отношения, свързани с определянето и администрирането на местните такси и цени на предоставяни на физически и юридически лица услуги и  реда  за тяхното събиране на територията на Община Исперих. Респективно разпоредбата на чл. 45, ал. 2 от Наредба №11 на Общински съвет Исперих, срокът и цените на услугите са определени в Таблица на услугите с унифицирани наименования и цените за тях при Община Исперих – Приложение №1 към Наредба №11 за определянето и администрирането на местните такси и цени на услуги на територията на Община Исперих. 

Към настоящия момент текстовете на наредбата са актуални и съответстват на българското законодателство, в т.ч. на Закона за местните данъци и такси. Текстовете на горецитираната Таблица – също.  Исканите допълнения се изразяват в: 

1/. По отношение на допълнението на Наредба №11 за определянето и администрирането на местните такси и цени на услуги на територията на Община Исперих: въвеждане на нова разпоредба – чл.8а „Цени на неуредени със закон услуги, оказвани или предоставяни от общината на физически и юридически лица” ; въвеждане на нов раздел VIII /осми/ към Глава втора с наименование: „Цени на неуредени със закон услуги, оказвани или предоставяни от общината на физически и юридически лица”; Към новосъздадения раздел се създава нова разпоредба 44а„Цени за амбалаж - втора употреба” със следните точки:

 1.За стъклен буркан с вместимост от 0,200 л.  до 0,350 л. за 1 брой- 0,15 лв. без ДДС

 2.За стъклен буркан с вместимост от 0,350 л. до 0,900 л. за 1 брой – 0,25 лв. без ДДС

 3. за стъклен буркан с вместимост от 0,900 л.  до 1,500 л. за 1 брой– 0,50 лв. без ДДС

 4. за стъклен буркан с вместимост от 1,500 л.  до 3,000 л. за 1 брой – 0,90 лв. без ДДС

  2/. По отношение на допълнението на Таблица на услугите с унифицирани наименования и цените за тях при Община Исперих – Приложение №1 към Наредба №11:  въвежда се нова услуга -“Сключване на граждански брак с изнесен ритуал” и определяне на цена за същата – 150 лева /сто и петдесет лева/ с ДДС .

1.Причините, които налагат приемането:
         1. Оползотворяване на ненужния амбалаж – втора ръка и повишаване приходите на Община Исперих.

2. Повишилият се интерес, както и изричното и конкретно желание на голяма част от жителите на Община Исперих за услугата „Сключване на граждански брак с изнесен ритуал”.

2. Целта на проекта за допълнение:

1. Уреждане продажбата на амбалаж - втора употреба и определяне на цена за същата на отделните видове буркани;

2. Въвеждане на услуга „Сключване на граждански брак с изнесен ритуал” и определяне на цена за същата.

3. Финансовите и други средства, необходими за прилагането на новата уредба. 

Проектът на предлаганата Наредба не изисква нови финансови или други средства.
1/. В настоящото предложение за допълнение на Наредба №11 за определянето и администрирането на местните такси и цени на услуги на територията на Община Исперих са  посочени цени без ДДС като същите са съобразени с пазарните стойности и това, че амбалажът е втора употреба. 

2/. В предложението за допълнение на Таблица на услугите с унифицирани наименования и цените за тях при Община Исперих – Приложение №1  към Наредба №11  е предвидена такса в размер на 150 лв /сто и петдесет лева/ с ДДС за услугата „Сключване на граждански брак с изнесен ритуал”. Тази такса е определена като са предвидени: разход транспорт; разход за ангажиране на поне три лица от Общинска администрация Исперих; пренасяне на апаратура и други необходими за извършване на ритуала предмети. 
4. Очакваните резултати от прилагането, включително финансовите такива:  
1. Допълнение на Наредба №11 на Общински съвет Исперих:

- повишаване приходите на Община Исперих;

- Освобождаване на местата където се съхранява амбалажът втора ръка;

2. Допълнение на Таблица на услугите с унифицирани наименования и цените за тях при Община Исперих – Приложение №1  към Наредба №11:
- повишаване на  броя  на предлаганите от Община Исперих услуги;

- задоволяване на интересите на по-широк кръг от жители на Община Исперих;

- увеличаване на броя сключени граждански бракове на територията на Община Исперих.

5. Анализ за съответствие с правото на Европейския съюз. 


Предлаганият проект на Наредба за допълнение на Наредба №11 за определянето и администрирането на местните такси и цени на услуги на територията на Община Исперих  и допълнение на Таблица на услугите с унифицирани наименования и цените за тях при Община Исперих – Приложение №1 към Наредба №11 за определянето и администрирането на местните такси и цени на услуги на територията на Община Исперих е подзаконов нормативен акт за прилагане на отделни разпоредби на Закона за местните данъци и такси, поради което, съответствието й с правото на Европейския съюз е предопределено от съответствието с цитирания Закон и с правото на Европейския съюз.

 
Допълненията в Наредба №11  и в Таблицата на услугите с унифицирани наименования и цените за тях при Община Исперих – Приложение №1 към Наредба №11 влизат в сила от датата на приемането им от Общински съвет Исперих.
